Leppälammi (Hollola) – Wikipedia
Koordinaatit: 61°02′38″N, 25°09′22″E
Leppälammi (Hollola)
Koordinaatit 61°02′38″N, 25°09′22″E
Pinta-ala 38,456 ha[2]
Rantaviiva 4,334 km [3]
Järvinumero 35.833.1.002
Leppälammi [1][3] on Päijät-Hämeessä Hollolassa Hämeenkosken taajaman pohjoispuolella sijaitseva järvi.[1][3]
Järven pinta-ala on 38 ha ja se on 900 metriä pitkä ja 900 metriä leveä. Sen rantaviivan pituus on 4,3 kilometriä ja sen rannat ovat pääasiassa metsämaata. Itärannoilla aukeaa järvelle peltoaukealta näkymät.[1][3][4]
Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Pääjärven alueeseen, johon järvi kuuluu. Järveen laskee kaksi pelto-ojaa Etolan peltoaukealta. Järven vedenpinnan korkeus on 102,9 metriä mpy, mikä on sama korkeus kuin yläpuolella sijaitsevalla Pääjärvellä. Pääjärvi laskee Leppälammiin 500 metristä Kotajokea myöten, joka haarautuu alajuoksulla. Vedet jatkavat eteenpäin Viianportaan kautta Iso-Lanoon, josta Teuronjoki saa alkuunsa. Alueen vedet johdetaan Teuronjoesta Mommilanjärven ja Ansionjärven kautta Puujokeen, josta ne päätyvät Hiidenjoen kautta Vanajaveteen.[1][3]
↑ a b c d e f Karttapaikka: Leppälammi, Hollola (sijainti maastokartalla) Helsinki: Maanmittauslaitos. Viitattu 13.9.2019.
↑ Karttapaikka: Leppälammi, Hollola (sijainti ilmavalokuvassa) Helsinki: Maanmittauslaitos. Viitattu 13.9.2019.
Noudettu kohteesta ”https://fi.wikipedia.org/w/index.php?title=Leppälammi_(Hollola)&oldid=18409769”
Sivua on viimeksi muutettu 14. syyskuuta 2019 kello 10.14.